ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने भारत में खिलौना निर्माण को बढ़ावा देने के तरीकों पर चर्चा करने के लिए बैठक की अध्यक्षता की
प्रधानमंत्री ने कहा- प्रौद्योगिकी और नवाचार के उपयोग एवं वैश्विक मानकों को पूरा करने वाले गुणवत्ता युक्त उत्पादों के निर्माण पर ध्यान केंद्रित किया जाना चाहिए
बच्चों के सर्वांगीण विकास के लिए सभी आंगनवाड़ी केंद्रों और स्कूलों में भारतीय संस्कृति और लोकाचार से जुड़े खिलौनों को शैक्षणिक उपकरणों के रूप में इस्तेमाल किया जाना चाहिए: प्रधानमंत्री
खिलौने ‘एक भारत, श्रेष्ठ भारत’ की भावना को आगे बढ़ाने का एक उत्कृष्ट माध्यम हो सकते हैं: प्रधानमंत्री
प्रधानमंत्री ने खिलौना प्रौद्योगिकी और डिजाइन में नवाचारों के लिए हैकथॉन के आयोजन की आवश्यकता पर ज़ोर दिया
भारत को भारतीय संस्कृति और लोक कथाओं से प्रेरित खेलों को विकसित करके डिजिटल खेल क्षेत्र में व्यापक क्षमता का दोहन करना चाहिए:प्रधानमंत्री
प्रधानमंत्री श्री नरेंद्र मोदी ने आज भारतीय खिलौनों के विनिर्माण और इनकी वैश्विक पहचान को बढ़ावा देने के तरीकों पर विचार-विमर्श के लिए वरिष्ठ मंत्रियों और अधिकारियों के साथ बैठक की अध्यक्षता की।
प्रधानमंत्री ने कहा कि भारत कई खिलौना समूहों और हजारों कारीगरों का घर है, जो स्वदेशी खिलौनों का निर्माण करते हैं, जो न केवल सांस्कृतिक जुड़ाव रखते हैं, बल्कि कम उम्र में बच्चों के बीच जीवन-कौशल और मनो-कौशल के निर्माण में भी सहायता करते हैं। उन्होंने कहा कि इसे प्रकार के समूहों को नवीन और रचनात्मक तरीकों से बढ़ावा देना चाहिए।
यह जानकारी दी गई कि भारतीय खिलौना बाजार में बहुत सामर्थ्य हैं और यह आत्म-निर्भर भारत अभियान के तहत 'वोकल फोर लोकल' को बढ़ावा देकर उद्योग में एक संरचनात्मक परिवर्तन ला सकता है। प्रधानमंत्री ने कहा कि प्रौद्योगिकी और नवाचार के उपयोग एवं वैश्विक मानकों को पूरा करने वाले गुणवत्ता युक्त उत्पादों के निर्माण पर ध्यान केंद्रित किया जाना चाहिए।
बैठक के दौरान, बच्चों के मानसिक और कौशल विकास पर खिलौनों के प्रभाव और राष्ट्र के लिए भविष्य की पीढ़ी को आकार देने में मदद के माध्यम से इसे कैसे सामाजिक परिवर्तन का साधन बनाया जा सकता है, विषय पर भी चर्चा की गई।
बच्चों के मस्तिष्क को ढालने में खिलौनों के महत्व पर प्रकाश डालते हुए, प्रधानमंत्री ने कहा कि भारतीय संस्कृति और लोकाचार से जुड़े खिलौनों को बच्चों के सर्वागींण और शैक्षणिक विकास के साधन के रूप में उपयोग किया जाना चाहिए। उन्होंने यह भी सुझाव दिया कि युवाओं को खिलौनों के अभिनव डिजाइनों के निर्माण में शामिल किया जाना चाहिए जो उनमें राष्ट्रीय लक्ष्यों और उपलब्धियों के प्रति गर्व की भावना उत्पन्न कर सकते हैं।
प्रधानमंत्री ने कहा कि खिलौने ‘एक भारत, श्रेष्ठ भारत’ की भावना को आगे बढ़ाने का एक उत्कृष्ट माध्यम हो सकते हैं। उन्होंने कहा कि खिलौने भारत की मूल्य प्रणाली और सांस्कृतिक रूप से स्थापित पर्यावरण के अनुकूल दृष्टिकोण को दर्शाते हैं। उन्होंने भारत की संस्कृति को बढ़ावा देने के लिए पर्यटन को एक साधन के तौर पर उपयोग करने का सुझाव दिया, खासतौर उन क्षेत्रों में जो दस्तकारी वाले खिलौनों के लिए प्रसिद्ध हैं।
प्रधानमंत्री ने भारतीय लोकाचार और मूल्यों को प्रतिबिंबित करने के लिए ऑनलाइन गेम सहित खिलौना प्रौद्योगिकी और डिजाइन में नवाचारों के लिए युवाओं और छात्रों के लिए हैकथॉन का आयोजन करने की आवश्यकता पर जोर दिया।
तेजी से बढ़ते डिजिटल खेल क्षेत्र पर जोर देते हुए, प्रधानमंत्री ने कहा कि भारत को इस क्षेत्र में अपने सामर्थ्य का दोहन करना चाहिए और भारतीय संस्कृति और लोक कथाओं से प्रेरित खेलों का विकास करके अंतर्राष्ट्रीय डिजिटल खेल क्षेत्र का नेतृत्व करना चाहिए।
प्रधानमंत्री कार्यालय
प्रधानमंत्री और मिस्र के राष्ट्रपति के बीच टेलीफोन पर बातचीत
प्रधानमंत्री श्री नरेन्द्र मोदी ने आज मिस्र के राष्ट्रपति श्री अब्देल फत्ताह अल-सीसी के साथ टेलीफोन पर बातचीत की।
दोनों नेताओं ने कोविड-19 महामारी से उत्पन्न घरेलू, क्षेत्रीय और वैश्विक चुनौतियों के बारे में विचारों का आदान-प्रदान किया। उन्होंने अपने-अपने देशों की सरकारों द्वारा लोगों के स्वास्थ्य की रक्षा के साथ-साथ इसके आर्थिक प्रभावों को कम करने के लिए उठाए जा रहे कदमों की चर्चा की।
दोनों नेताओं ने कोविड-19 महामारी से उत्पन्न वैश्विक स्थिति पर चर्चा की और अपनी आबादी की सुरक्षा के लिए अपनी सरकारों द्वारा उठाए जा रहे कदमों के बारे में जानकारी का आदान-प्रदान किया। दोनों नेताइस बात से सहमत थे कि एक दूसरे से सीखने के क्रम में अनुभवों और सर्वोत्तम प्रथाओं का निरंतर आदान-प्रदान किया जाना चाहिए।
प्रधान मंत्री ने मिस्र के राष्ट्रपति को आश्वासन दिया कि भारत इन कठिन समय में दवा की आपूर्ति की उपलब्धता सुनिश्चित करने के लिए हर संभव सहायता प्रदान करेगा। उन्होंने मिस्र में मौजूद भारतीय नागरिकों को प्रदान किए जा रहे समर्थन के लिए राष्ट्रपति अल-सिसी का धन्यवाद किया।
दोनों नेताओं ने इस बात पर सहमति व्यक्त की कि उनकी टीमें निकट सहयोग सुनिश्चित करने और अनुभवों को साझा करने के लिए संपर्क में रहेंगी।
रक्षा मंत्रालय
रक्षामंत्री श्री राजनाथ सिंह ने विशाखापत्तनम में आईएनएस शिवालिक और आईएऩएस सिंधुकीर्ति का दौरा किया
माननीय रक्षामंत्री श्री राजनाथ सिंह ने 30 जून 2019 को पहली बार पूर्वी नौसैनिक कमान का दौरा किया। इस दौरान उन्हें पूर्वी कमान की परिचालन संबंधी तैयारियों और पूर्वी समुद्री तट के सामुद्रिक एवं तटीय सुरक्षा संबंधी अऩ्य पहलुओं से अवगत कराया गया। बाद में उन्होंने विशाखापत्तनम में भारतीय नौसेना द्वारा स्वदेशी तकनीक से परिकल्पित एवं निर्मित फ्रंटलाइन स्टेल्थ युद्धपोत आईएनएस शिवालिक और भारतीय नौसैनिक पनडुब्बी सिंधुकीर्ति का दौरा किया। इस युद्ध पोत और पनडुब्बी के निर्देशित दौरे में रक्षामंत्री ने चालक दल के सदस्यों के साथ बातचीत की।
नौसेना कर्मियों और अऩ्य रक्षा कर्मियों को संबोधित करते हुए रक्षामंत्री ने सामुद्रिक खतरों के खिलाफ निरंतर सतर्कता बनाए रखने और देश के सामुद्रिक हितों की रक्षा करने में जुटे प्रत्येक नौसैनिक की देशभक्तिपूर्ण भावना की सराहना की। उऩ्होंने भारत की एक्ट ईस्ट पॉलिसी के कार्यान्यवन नौसेना की महत्वपूर्ण भूमिका पर भी प्रकाश डाला। बाद में उन्होंने बड़ाखाना के दौरान नौसेना कर्मियों के साथ बातचीत की। रक्षामंत्री के नई दिल्ली रवाना होने से पहले उनको लंबी दूरी वाले सामुद्रिक टोही युद्धक विमान पी-81 के बारे में भी जानकारी दी गई।
युवा कार्यक्रम एवं खेल मंत्रालय
सभी एथलीट अखिल भारतीय साई ताइक्वांडो चैम्पियनशिप 2023 में प्रतिस्पर्धा के लिए तैयार हैं
भारत-कोरिया राजनयिक संबंधों के 50वें वर्ष की स्मृति में भव्य उद्घाटन समारोह का आयोजन हुआ
खेल देशों के बीच मित्रता और सहयोग को मजबूत बनाने के माध्यम के रूप में काम करते हैं : खेल सचिव सुजाता चतुर्वेदी
कुल 265 पुरुष और महिला ताइक्वांडो एथलीट अखिल भारतीय अंतर साई ताइक्वांडो चैम्पियनशिप 2023 में प्रतिस्पर्धा के लिए तैयार हैं, जो इंदिरा गांधी खेल परिसर में शुक्रवार को भव्य उद्घाटन समारोह के साथ शुरू हो गई है। ये सभी एथलीट लखनऊ, बंगलुरू, गुवाहाटी और त्रिवेंद्रम स्थित चार भारतीय खेल प्राधिकरण राष्ट्रीय उत्कृष्टता केंद्रों के साथ ही 17 साई प्रशिक्षण केंद्रों से आए हैं।
यह प्रतियोगिता 26 फरवरी तक भारत-कोरिया राजनयिक संबंधों के 50 साल की स्मृति में आयोजित की जा रही है।
शुक्रवार को हुए उद्घाटन समारोह में खेल सचिव श्रीमती सुजाता चतुर्वेदी, साई महानिदेशक श्री संदीप प्रधान, कोरिया नेशनल स्पोर्ट यूनिवर्सिटी के चांसलर श्री योंग-ग्यू आन, भारत में कोरियाई राजदूत श्री चांग जे बोक, कोरिया के विदेश मंत्रालय में उप मंत्री और एम्बेसडर  श्री सांग- ह्वा ली और अन्य गणमान्य व्यक्ति उपस्थित रहे।
प्रतिभागियों और मीडिया को संबोधित करते हुए खेल सचिव श्रीमती सुजाता चतुर्वेदी ने सभी प्रतिभागियों को शुभकामनाएं दीं और कहा कि खेल देशों के बीच मित्रता और सहयोग को मजबूती देने के माध्यम के रूप में काम करते हैं।
तीन दिन चलने वाली ताइक्वांडो चैम्पियनशिप में कैडेट , जूनियर  और ज्यादा आयु वर्गों में प्रतिस्पर्धाएं होंगी।
प्रतियोगिता को दो भागों में बांटा गया है: पूमसे और स्पारिंग जिसे क्योरुगी कहा जाता है। स्पारिंग, क्योरुगी शाखा को खिलाड़ियों की उम्र और वजन में वर्ल्ड ताइक्वांडो फेडरेशन के प्रतिस्पर्धा नियमों के आधार और पूमसे शाखा को सिर्फ पुरुष और महिला शाखाओं में ही बांटा गया है। प्रत्येक श्रेणी में स्वर्ण पदक जीतने वाले 10 क्योरूगी और 2 पूमसे विजेता कोरियाई सरकार के समर्थन से कोरिया नेशनल स्पोर्ट यूनिवर्सिटी का दौरा करेंगे और पुरस्कार के रूप में सर्वश्रेष्ठ प्रोफेसरों से लगभग 3 सप्ताह के लिए शिक्षा और प्रशिक्षण कार्यक्रम प्राप्त करेंगे।
उद्घाटन समारोह शुरुआत से आखिर तक खासी ऊर्जा से भरा रहा। अभी तक कुल 126 ओलम्पिक जीतने वाली कोरिया नेशनल स्पोर्ट यूनिवर्सिटी के छात्रों ने लकड़ी के डमी को तोड़ने के साथ-साथ कई साहसिक करतबों का प्रदर्शन किया। इस अवसर पर छात्रों ने के-पॉप से प्रेरित नृत्य और मल्लखंब की भारतीय पारंपरिक कलाओं एवं पारम्परिक नृत्य का भी प्रदर्शन किया गया।
विशिष्ट अतिथि के रूप में उपस्थित श्री योंग-ग्यू आह्न ने उपस्थित लोगों को संबोधित करते हुए कहा, “यह आयोजन भारतीय खेल प्राधिकरण और कोरियाई संस्कृति केंद्र भारत के साथ-साथ कोरिया गणराज्य के दूतावास की सहायता के बिना संभव नहीं हो पाता। यह आयोजन भारत में ताइक्वांडो के विकास के साथ-साथ कोरिया और भारत के सांस्कृतिक आदान-प्रदान में महत्वपूर्ण भूमिका निभाएगा। एक भारतीय ताइक्वांडो एथलीट को निकट भविष्य में ओलंपिक खेलों में स्वर्ण पदक प्राप्त करते हुए देखना बहुत अच्छा होगा और मुझे आशा है कि यह आयोजन ताइक्वांडो के लिए एक मार्शल आर्ट-खेल के रूप में भारत के लोगों द्वारा पसंद किया जाएगा। साथ ही, मैं भारत में ताइक्वांडों के विकास के लिए सर्वश्रेष्ठ कोशिश करूंगा।”
संस्कृति मंत्रालय
राष्ट्रीय विज्ञान केंद्र ने विज्ञान और प्रौद्योगिकी के लिए उत्साह और कौशल को बढ़ावा देने तथा नवोन्मेषी एवं रचनात्मक नवप्रवर्तकों को एक अनूठा मंच प्रदान करने के उद्देश्य से नवाचार महोत्सव का आयोजन किया
राष्ट्रीय विज्ञान केंद्र ने आज नई दिल्ली में नवाचार महोत्सव के उद्घाटन समारोह का आयोजन किया।
हमारे समुदाय में तार्किक सोच को आकार देने में नवाचार के महत्व और प्रयोग एवं वैज्ञानिक पद्धति के प्रभाव का अनुभव करते हुए, राष्ट्रीय विज्ञान केंद्र ने दिल्ली में 25 और 26 मार्च, 2023 को नवाचार महोत्सव का आयोजन किया है। इसका उद्देश्य विज्ञान के प्रति उत्साह और कौशल को बढ़ावा देना तथा प्रौद्योगिकी, अभिनव एवं रचनात्मक नवप्रवर्तकों को एक अनूठा मंच प्रदान करना है।
महोत्सव का उद्घाटन भारत सरकार के स्वास्थ्य अनुसंधान विभाग के पूर्व सचिव और एनएएसआई के अध्यक्ष प्रोफेसर बलराम भार्गव  द्वारा किया गया। डीआरडीओ के अग्नि, विस्फोटक और पर्यावरण सुरक्षा केंद्र, दिल्ली के प्रमुख डॉ. प्रसून रॉय ने उद्घाटन समारोह में विस्फोट और बैलिस्टिक शमन के लिए पॉलिमर कोटिंग विषय पर व्याख्यान दिया।
समापन समारोह की अध्यक्षता राष्ट्रीय प्रतिरक्षा विज्ञान संस्थान, नई दिल्ली के निदेशक, डॉ. देबाशीष मोहंती द्वारा 26 मार्च, 2023 को शाम 4.00 बजे की जाएगी।
नवाचार महोत्सव में इनोवेशन फेयर, क्रिएटिव रोबो डिजाइन, परिवारों के लिए अभिनव चुनौती, परिवार साइंस क्विज, लोकप्रिय साइंस व्याख्यान, बौद्धिक संपदा अधिकार पर वर्कशॉप और आइडिया कॉन्टेस्ट शामिल हैं।
नवाचार महोत्सव सभी के लिए खुला, उत्साहजनक और सुलभ है। यह सभी आयु समूहों के नागरिकों की भागीदारी के लिए है। यह आविष्कार, रचनात्मकता और साधन संपन्नता को प्रदर्शित करता है।
यह विभिन्न तकनीकी दुनिया के निर्माताओं के साथ वार्तालाप करने का अवसर भी प्रदान करता है और उन्नत डिजाइन के लिए नए टूल पेश करते समय खोज एवं अन्वेषण का समर्थन करता है। इसके अन्य उद्देश्य में लोगों में रचनात्मकता को बढ़ावा देना और उन्हें अपने निजी जीवन एवं अपने समुदाय में बदलाव के प्रतिनिधि बनकर शामिल होना है। महोत्सव के दौरान, पूर्व पंजीकरण के आधार पर छात्रों और सामान्य आगंतुकों के लिए कई प्रतियोगिताओं का आयोजन किया जाएगा।
यह महोत्सव लोगों को उनके अभिनव कार्यों और अतीत में उनके द्वारा बनाए गए उत्पादों को प्रदर्शित करने का अवसर प्रदान करता है। यह अन्वेषकों के लिए अपना रचनात्मक कार्य दिखाने और विभिन्न क्षेत्रों के अन्य लोगों के साथ वार्तालाप करने का एक मंच है। यह वयस्कों और बच्चों द्वारा स्वयं की जाने वाली बहुत सी गतिविधियों को प्रकट करने के साथ संवाद का भी एक अवसर प्रदान करता है।एमजी/एमएस/एआर/एसएस/वाईबी
(Visitor Counter : 143
वस्त्र मंत्रालय
केंद्रीय वस्त्र मंत्री श्री पीयूष गोयल ने मणिपुर में ओलंपिक पदक विजेता मीराबाई के पैतृक गांव में मेगा हैंडलूम क्लस्टर स्थापित करने की घोषणा की
श्री पीयूष गोयल ने मणिपुर की हथकरघा ब्रांड एंबेसडर मीराबाई चानू को 30 लाख रुपये का चेक सौंपा।
श्री पीयूष गोयल ने बिष्णुपुर जिले के मोइरंग में एक हथकरघा और हस्तशिल्प गांव की स्थापना की भी घोषणा की
केंद्रीय वाणिज्य एवं उद्योग, उपभोक्ता कार्य, खाद्य एवं सार्वजनिक वितरण तथा कपड़ा मंत्री पीयूष गोयल ने शनिवार को मणिपुर के इंफाल पूर्वी जिले में ओलंपिक रजत पदक विजेता सेखोम मीराबाई चानू के पैतृक गांव में एक मेगा हैंडलूम क्लस्टर स्थापित करने की घोषणा की। केंद्रीय मंत्री मणिपुर की अपनी दो दिवसीय पहली यात्रा पर इंफाल में हैं, उन्होंने बिष्णुपुर जिले के मोइरंग में एक हथकरघा और हस्तशिल्प गांव की स्थापना करने की भी घोषणा की, यह वही स्थान है जहां आईएनए ने पहली बार भारतीय भूमि पर तिरंगा झंडा फहराया था। उन्होंने कहा कि यह पहल स्वतंत्रता सेनानियों, विशेषकर आईएनए के सैनिकों को उचित श्रद्धांजलि होगी।
केंद्रीय मंत्री ने आज मणिपुर सरकार के विकास आयुक्त  और केंद्रीय वस्त्र मंत्रालय द्वारा इम्फाल के सिटी कन्वेंशन सेंटर में संयुक्त रूप से आयोजित शिल्प की विषयगत प्रदर्शनी के उद्घाटन के बाद अपने संबोधन के दौरान यह घोषणा की। इस प्रदर्शनी का आयोजन आजादी का अमृत महोत्सव उत्सव के एक भाग के रूप में किया गया था।
श्री गोयल ने कहा कि उनके मंत्रालय ने ओलंपिक रजत पदक विजेता सैखोम मीराबाई चानू के पैतृक गांव नोंगपोक काकचिंग में मेगा हैंडलूम क्लस्टर स्थापित करने का फैसला किया है, जो देश के लिए उनके योगदान और साथ ही देश में हथकरघा और हस्तशिल्प उत्पादन में मणिपुर के योगदान को देखते हुए वहां काम करने के लिए समर्पित है। उन्होंने कहा कि भारत को मीराबाई चानू पर गर्व है। श्री गोयल ने कहा कि मीराबाई ने देश का नाम रोशन किया है और वह न केवल पूर्वोत्तर क्षेत्र के लिए बल्कि भारत के लिए भी अनमोल रत्न हैं।
मेगा हैंडलूम क्लस्टर की स्थापना की घोषणा करते हुए श्री गोयल ने कहा कि वस्त्र मंत्रालय राष्ट्रीय हथकरघा विकास कार्यक्रम  के तहत 30 करोड़ रुपये की अनुमानित लागत से यह मेगा क्लस्टर स्थापित कर रहा है। उन्होंने इस परियोजना की आधारशिला रखने के लिए प्रधानमंत्री नरेन्द्र मोदी की इच्छा का भी जिक्र किया।
कपड़ा उत्पादन में देश की क्षमता के बारे में चर्चा करते हुए केंद्रीय मंत्री ने कहा कि मणिपुर का वस्त्र उत्पाद न केवल देश में बल्कि दुनिया भर में जाना जाता है। उन्होंने कहा कि इस विचार को ध्यान में रखते हुए कि यह क्षेत्र भारत को एक महाशक्ति देश बनाने में योगदान दे सकता है, उनका मंत्रालय कपड़ा क्षेत्र के विकास के लिए कड़ी मेहनत कर रहा है।
श्री गोयल ने इस बात पर भी जोर दिया कि देश को वैश्विक शक्ति बनाने के सपने को साकार करने के लिए सभी क्षेत्रों का एक संयुक्त उद्यम जरूरी है और देश को हमारे श्रमिकों, किसानों तथा समाज के अन्य वर्गों में इस लक्ष्य को हासिल करने का भरोसा है।
इससे पहले, केंद्रीय मंत्री ने मणिपुर के मुख्यमंत्री एन बीरेन सिंह और अन्य मंत्रियों के साथ शिल्प क्षेत्र की विषयवार प्रदर्शनी का उद्घाटन किया। उन्होंने केंद्रीय वस्त्र मंत्रालय से मणिपुर की हथकरघा ब्रांड एंबेसडर मीराबाई चानू को 30 लाख रुपये का चेक भी सौंपा। मीराबाई की मां सैखोम तोम्बी लीमा ने अपनी पुत्री की तरफ से चेक को प्राप्त किया।
श्री गोयल ने राज्य के चयनित बुनकरों को टूल किट, पहचान पत्र, मणिपुर यार्ड कार्ड, करघा प्रमाण पत्र और बुनकर मुद्रा ऋण भी वितरित किए।
श्री गोयल ने इम्फाल के कल्याण आश्रम में भगवान बिरसा मुंडा की जयंती मनाने के लिए पहले जनजातीय गौरव दिवस में भी भाग लिया।
रक्षा मंत्रालय
आईएनएस ऐरावत इंडोनेशिया के लिए कोविड राहत आपूर्ति के साथ जकार्ता पहुंचा
भारतीय नौसेना का जहाज ऐरावत दिनांक 24 जुलाई 2021 को आवश्यक कोविड-19 राहत सामग्री लेकर इंडोनेशिया के जकार्ता बंदरगाह पर पहुंचा। इंडोनेशिया में चल रही महामारी के खिलाफ लड़ाई में सहयोग करने के लिए जहाज 100 मीट्रिक टन तरल ऑक्सीजन और 300 कॉन्सेंट्रेटर युक्त पांच क्रायोजेनिक कंटेनर यहां लाया है।
आईएनएस ऐरावत एक लैंडिंग शिप टैंक  प्रकार का जहाज है जिसकी मुख्य भूमिका उभयचर अभियानों के लिए है और यह अनेक टैंकों, उभयचर वाहनों और अन्य सैन्य कार्गो को ले जाने में सक्षम है। जहाज को मानवीय सहायता एवं आपदा राहत  राहत कार्यों के लिए भी तैनात किया गया है और यह जहाज़ हिंद महासागर क्षेत्र में विभिन्न राहत प्रयासों का हिस्सा रहा है।
भारत और इंडोनेशिया के बीच घनिष्ठ सांस्कृतिक और वाणिज्यिक संबंध हैं। दोनों देश सुरक्षित हिंद-प्रशांत की दिशा में समुद्री क्षेत्र में एक साथ काम कर रहे हैं। दोनों देशों की नौसेना नियमित रूप से द्विपक्षीय अभ्यास और समन्वित गश्त के रूप में संयुक्त नौसैनिक अभ्यास करती है।
कॉरपोरेट कार्य मंत्रालय
कॉरपोरेट कार्य मंत्रालय ने छोटी कंपनियों के लिए चुकता पूंजी और कुल कारोबार की सीमा बढ़ाई
भारत सरकार के दृष्टिकोण के अनुरूप कंपनी अधिनियम, 2013 के तहत छोटी कंपनियों की परिभाषा को संशोधित करते हुए अब उनकी चुकता पूंजी की सीमा को '50 लाख रुपये से अधिक नहीं' को बढ़ाकर '2 करोड़ रुपये से अधिक नहीं' कर दिया गया है। इसी प्रकार उनके कुल कारोबार की सीमा को '2 करोड़ रुपये से अधिक नहीं' से बढ़ाकर '20 करोड़ रुपये से अधिक नहीं' कर दिया गया है। । इससे कम अनुपालन, कम फाइलिंग शुल्क और कम जुर्माने  के संदर्भ में दो लाख से अधिक कंपनियों को फायदा होने की उम्मीद है।
छोटी कंपनियां हमारे उद्योग जगत की रीढ़ हैं। वे लाखों नागरिकों की उद्यमशीलता संबंधी आकांक्षाओं एवं नवाचार क्षमताओं को प्रदर्शित करती हैं। छोटी कंपनियां रोजगार और जीडीपी में उल्लेखनीय योगदान करती हैं। सरकार ऐसे कदम उठाने के लिए हमेशा प्रतिबद्ध रही है जो कानून का पालन करने वाली इन कंपनियों के लिए कहीं अधिक अनुकूल कारोबारी माहौल तैयार करे, जिसमें इस प्रकार की कंपनियों के लिए अनुपालन बोझ को कम करना भी शामिल है।
संशोधित परिभाषा के प्रत्यक्ष परिणाम के तौर पर 2 लाख से अधिक कंपनियों के लिए अनुपालन बोझ में कमी के कुछ लाभ इस प्रकार हैं:
- वित्तीय नतीजे के तहत नकदी प्रवाह का विवरण तैयार करने की आवश्यकता नहीं होगी।
- जहां अन्य कंपनियों को निदेशकों एवं प्रमुख प्रबंधकीय कर्मियों को दिए गए पारिश्रमिक का विवरण देने की आवश्यकता होती है, वहीं छोटी कंपनियों को अपने वार्षिक रिटर्न में पारिश्रमिक के तौर पर निदेशकों द्वारा निकाली गई कुल राशि का विवरण देना आवश्यक होगा।
- अंकेक्षकों को अनिवार्य तौर पर बदलेन की आवश्यकता नहीं होगी।
- छोटी कंपनियों के अंकेक्षकों को अपनी रिपोर्ट में आंतरिक वित्तीय नियंत्रण की पर्याप्तता और परिचालन संबंधी प्रभावशीलता का उल्लेख करने की आवश्यकता नहीं होगी।
- साल में केवल दो बोर्ड बैठक आयोजित करने की आवश्यकता होगी।
- कंपनी के वार्षिक रिटर्न पर कंपनी सचिव अथवा कंपनी सचिव के न होने पर कंपनी के एकमात्र निदेशक द्वारा हस्ताक्षर किया जा सकता है।
- छोटी कंपनियों के लिए कम जुर्माने का प्रावधान।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 186.72 करोड़ से अधिक टीके लगाए जा चुके हैं
12-14 आयु वर्ग में 2.47 करोड़ से अधिक खुराकें लगाई गई
भारत में कोरोना के सक्रिय मामले 11,860 हैं
पिछले 24 घंटों में 1,247 नए मामले सामने आए
स्वस्थ होने की वर्तमान दर 98.76 प्रतिशत
साप्ताहिक सक्रिय मामलों की दर 0.34 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 186.72 करोड़  से अधिक हो गया। इस उपलब्धि को 2,27,79,246 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.47 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक 10 अप्रैल,2022 को प्रारंभ की गई। अब तक 1,85,860 प्रीकॉशन खुराक लगाई गई हैं।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10404423
|
|
दूसरी खुराक
|
|
10009004
|
||
|
प्रीकॉशन खुराक
|
|
4614590
|
|
अग्रिम पंक्ति के कर्मी
|
|
पहली खुराक
|
|
18414423
|
|
दूसरी खुराक
|
|
17527063
|
||
|
प्रीकॉशन खुराक
|
|
7174576
|
|
12-14 वर्ष आयु वर्ग
|
|
पहली खुराक
|
|
24706692
|
||
|
दूसरी खुराक
|
|
469519
|
||
|
पहली खुराक
|
|
57928041
|
|
15-18 वर्ष आयु वर्ग
|
|
दूसरी खुराक
|
|
40600205
|
|
18-44 वर्ष आयु वर्ग
|
|
पहली खुराक
|
|
555304803
|
|
दूसरी खुराक
|
|
473277032
|
|
प्रीकॉशन खुराक
|
|
41778
|
|
45-59 वर्ष आयु वर्ग
|
|
पहली खुराक
|
|
202857576
|
|
दूसरी खुराक
|
|
186912781
|
|
प्रीकॉशन खुराक
|
|
144082
|
|
60 वर्ष से अधिक आयु वर्ग
|
|
पहली खुराक
|
|
126818941
|
|
दूसरी खुराक
|
|
116427786
|
|
प्रीकॉशन खुराक
|
|
13582550
|
|
प्रीकॉशन खुराक
|
||
|
2,55,57,576
|
|
कुल
|
|
|
|
1,86,72,15
,865
भारत में सक्रिय मामले आज 11,860 हैं। सक्रिय मामले, कुल पॉजिटिव मामलों के 0.03 प्रतिशत हैं।
नतीजतन, भारत में स्वस्थ होने की दर 98.76 प्रतिशत है।पिछले 24 घंटों में 928 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,11,701 हो गई है।
बीते 24 घंटे में कोरोना के 1,247 नए मामले सामने आएं।
पिछले 24 घंटों में कुल 4,01,909 जांच की गई हैं। भारत ने अब तक कुल 83.25 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.34 प्रतिशत है और दैनिक रूप से पुष्टि वाले मामलों की दर भी 0.31 प्रतिशत है।
सामाजिक न्याय एवं अधिकारिता मंत्रालय
ओडिशा के कटक में कल 100 बिस्तरों वाले पुनर्वास उप-भवन, स्वामी विवेकानंद की प्रतिमा और चिकित्सा पार्क का उद्घाटन
केंद्रीय शिक्षा और कौशल विकास मंत्री श्री धर्मेन्द्र प्रधान की अध्यक्षता में तथा केंद्रीय सामाजिक न्याय और अधिकारिता मंत्री डॉ. वीरेंद्र कुमार और संसद सदस्य श्री जे.पी. नड्डा की उपस्थिति में ओडिशा के कटक में 30 सितंबर 2022 को स्वामी विवेकानंद की प्रतिमा का अनावरण किया जाएगा साथ ही साथ नवनिर्मित 100 बिस्तरों वाले पुनर्वास उप-भवन और चिकित्सा पार्क का भी उद्घाटन किया जाएगा। इस अवसर पर दिव्यांगजनों के बीच सहायता और सहायक उपकरणों का वितरण भी किया जाएगा।
यह चार मंजिला भवन 3,284 वर्ग मीटर  में बना हुआ है। भवन पूर्ण रूप से वातानुकूलित है जिसमें बेड लिफ्ट और रैंप सुविधाएं मौजूद हैं। इसमें कुल 100 बिस्तरों  की क्षमता है। इन सुविधाओं में पानी का टैंक, आग लगने पर दिव्यांगजनों की गाड़ियों के लिए पेरिफेरल सड़क, आग की सूचना देने वाला अलार्म और आग से निपटने वाली पद्धति, 250 केवीए सब-स्टेशन तथा 125 केवीए डीजी सेट आदि शामिल हैं।
"पुनर्वास उप-भवन" के नाम से मौजूदा अस्पताल का विस्तार किया गया है जिससे यहां पर बिस्तर प्राप्ति के लिए संघर्ष कर रहे दिव्यांगजनों को बहुत मदद मिलेगी। विकृति सुधार सर्जरी की संख्या को उल्लेखनीय स्तर तक बढ़ाया जाएगा जिससे ज्यादा से ज्यादा रोगियों को यहां अपना इलाज कराने का अवसर प्राप्त हो सके। चिकित्सा सेवाओं और इसकी गुणवत्ता में सुधार लाया जाएगा। एसवीएनआईआरटीएआर दिव्यांगजनों के लिए उपलब्ध की जाने वाली व्यापक पुनर्वास सेवाओं में महत्वपूर्ण साबित होगा।
प्रधानमंत्री कार्यालय
प्रधानमंत्री श्री नरेन्द्र मोदी ने कोरोना वायरस से लड़ने वाले कर्मवीरों के प्रति आभार व्यक्त करने के लिए लोगों का धन्यवाद किया है
प्रधानमंत्री ने कहा, ‘यह इस लड़ाई में विजय की शुरुआत है’
प्रधानमंत्री श्री नरेन्द्र मोदी ने कोरोना वायरस के खिलाफ लड़ाई का नेतृत्व कर रहे कर्मवीरों के प्रति आभार व्यक्त करने के लिए आज लोगों का धन्यवाद किया। प्रधानमंत्री ने अपने अनेक ट्वीट में यह लिखा है, ‘कोरोना वायरस की लड़ाई का नेतृत्व करने वाले प्रत्येक व्यक्ति को देश ने एक मन होकर धन्यवाद अर्पित किया। देशवासियों का बहुत-बहुत आभार।’
प्रधानमंत्री ने कहा कि यह ‘कोविड-19’ के बड़े खतरे के खिलाफ लंबी लड़ाई में देश की जीत की शुरुआत भी है। प्रधानमंत्री ने लोगों से इसी संकल्प और इसी संयम के साथ स्वयं को सामाजिक दूरी या एक-दूसरे से दूरी रखने के सिद्धांत से बांधने का अनुरोध किया है।
.
संचार एवं सूचना प्रौद्योगिकी मंत्रालय
प्रधानमंत्री श्री नरेन्द्र मोदी ने इंडिया मोबाइल कांग्रेस 2022 में सी-डॉट द्वारा डिजाइन और विकसित पूर्ण स्वदेशी 5जी एनएसए कोर का शुभारंभ किया
उद्योग और स्टार्ट-अप के सहयोग से विकसित सी-डॉट के कोर और रेडियो एक्सेस नेटवर्क  के इस्तेमाल से एंड-टू-एंड स्वदेशी 5जी एनएसए कॉल का प्रदर्शन किया गया
प्रधानमंत्री को ग्रामीण क्षेत्रों और पहाड़ी इलाकों में दूरस्थ चिकित्सा सहायता से संबंधित 5जी यूज-केस का प्रदर्शन किया गया
"गति शक्ति" और "स्टार्टअप इंडिया" की भावना से संचालित घरेलू 5जी, दूरसंचार में आत्मनिर्भरता प्राप्त करने की दिशा में ठोस प्रयासों की अभिव्यक्ति है
सी-डॉट ने इंडिया मोबाइल कांग्रेस  2022 में अपनी अत्याधुनिक स्वदेशी दूरसंचार प्रौद्योगिकियों और अभिनव समाधानों का प्रदर्शन किया
प्रधानमंत्री श्री नरेन्द्र मोदी ने आज नई दिल्ली के प्रगति मैदान में इंडिया मोबाइल कांग्रेस , 2022 में सी-डॉट पवेलियन में सी-डॉट द्वारा स्वदेशी रूप से डिजाइन और विकसित 5जी नॉन-स्टैंडअलोन  कोर का शुभारंभ किया। बीएसएनएल चंडीगढ़ में स्थापित सी-डॉट 5जी एनएसए कोर और विसिग नेटवर्क्स, वीवीडीएन टेक्नोलॉजीज और रैडिसिस इंडिया प्राइवेट लिमिटेड के सहयोग से विकसित 5जी रेडियो एक्सेस नेटवर्क  का उपयोग करके एंड-टू-एंड 5जी कॉल का प्रदर्शन किया गया।
राष्ट्रीय शैक्षणिक संस्थानों और स्थानीय स्टार्ट-अप के सहयोग से विभिन्न 5जी यूज-केस को लागू किया गया है। हरियाणा के भोरा कलां गांव और हिमाचल प्रदेश के मटियाना गांव में प्राथमिक स्वास्थ्य केंद्रों में पूर्ण स्वदेशी 5जी एनएसए प्रणाली और स्टार्ट-अप की ई-हेल्थ सॉल्यूशन का उपयोग करके वीडियो कॉल करके नागरिकों को दूरस्थ चिकित्सा सहायता प्रदान करने का एक अभिनव यूज-केस प्रदर्शित किया गया। यह "गति शक्ति" की सामंजस्यपूर्ण भावना की एक सच्ची अभिव्यक्ति है जो "आत्मनिर्भर भारत" के निर्माण की दिशा में है।
सेंटर फॉर डेवलपमेंट आफ टेलीमेटिक्स , भारत सरकार के संचार मंत्रालय के दूरसंचार विभाग के तहत दूरसंचार के क्षेत्र में अनुसंधान एवं विकास का एक केंद्र है। सी-डॉट, अनुसंधान एवं विकास, शिक्षा जगत, उद्योग जगत, स्टार्टअप और टेलीकॉम इको सिस्टम से जुड़े अन्य संबंधित हितधारकों के बीच निकट सहयोग से स्वदेशी प्रौद्योगिकी के इस्तेमाल द्वारा विभिन्न परिदृश्यों में व्यापक पहुंच और कार्यान्वयन के लिए विश्व स्तर पर प्रतिस्पर्धी, किफायती और बाजार के लिए तैयार दूरसंचार प्रौद्योगिकी प्रणालियों के डिजाइन, विकास और उत्पादन में तेजी लाने के लिए निरंतर प्रयत्नशील है।
सी-डॉट ने आईएमसी 2022 में अपने बूथ में ऑप्टिकल संचार, स्विचिंग और रूटिंग सिस्टम, वायरलेस संचार प्रौद्योगिकियों - वाईफाई, 4जी और 5जी, साइबर सुरक्षा, क्वांटम कम्युनिकेशन, नेटवर्क मैनेजमेंट और आईओटी/ एम2एम, एआई/एमएल, एआर/वीआर और बिग डेटा पर आधारित कई टेलीकॉम सॉफ्टवेयर एप्लिकेशन जैसे अपने अनेक उत्पाद और सॉल्यूशन प्रदर्शित किए।
सी- डॉट के कार्यकारी निदेशक और अध्यक्ष डॉ. राजकुमार उपाध्याय ने स्वदेशी 5जी एनएसए को लॉन्च करने के अपने नेक कदम के लिए प्रधानमंत्री का हार्दिक धन्यवाद और हार्दिक आभार व्यक्त किया, जो युवा इंजीनियरों और अनुसंधान समुदाय को "आत्मनिर्भरता" प्राप्त करने के लिए नवाचार की दिशा में प्रोत्साहित और प्रेरित करेगा। इससे भारत को दुनिया के शीर्ष प्रौद्योगिकी केंद्रों में एक विशिष्ट स्थान मिलेगा और यह एक नई क्रांति की शुरुआत करेगा।
सी-डॉट ने नवीन अनुसंधान, अत्याधुनिक नवाचार और परस्पर लाभदायक सहयोग द्वारा संचालित एक स्वदेशी टेलीकॉम-इको सिस्टम के निर्माण के लिए अपना दृढ़ संकल्प दोहराया।